Todorić: Živimo teško, nije nam ugodno. Pomažu nam prijatelji

Od pet milijuna kuna, koliko je Vlada u svibnju 2017. odobrila Državnom odvjetništvu za istragu u Agrokoru, do kraja prošle godine potrošeno je gotovo tri milijuna kuna, objavio je RTL

<p>Gost RTL Danas bio je <strong>Ivica Todorić</strong>, koji se priprema za suđenje, a u emisiji se osvrnuo na brojne teme, naročito one vezane uz njegovu bivšu kompaniju Agrokor.</p><p>I danas živi u <strong>Kulmerovim dvorima</strong> i skuplja papire za sudski proces. Novinarki RTL-a je rekao do čega danas živi.</p><p>- Obitelj i prijatelji nam pomažu. Živimo teško, ali veselo - kaže Todorić i dodaje:</p><p>- Mojoj obitelji nije ugodno radi svega i neće biti ugodno dok se sve ne rasvijetli.</p><p>Todorić je komentirao što se sve od njegovog odlaska događalo u Agrokoru.</p><p>- Dok se ne završe sudovi, ništa ne smiju prodati. Ako prodaju bilo što od imovine, oni koji kupe moraju biti svjesni da će biti tuženi za štetu.</p><h2>Ne vjeruje Plenkoviću, vjeruje Škori</h2><p>Ivica Todorić i danas misli da je sve što mu se dogodilo najviše kriv Andrej Plenković, a hvali Zorana Milanovića i Miroslava Škoru. Njima vjeruje više nego Plenkoviću.</p><p>- Škoro je najavio da će osnovati stranku i ja mislim da će sa strankom imati deset posto više od HDZ-a. A Milanović je jedan ozbiljan čovjek i nadam se da će, kako je najavio u kampanji, raditi u skladu sa Ustavom - rekao je Todorić.</p><p>Na pitanje misli li da bi opet mogao biti najveći gospodarstvenik Hrvatske, Todorić je ponovio ono što je rekao već puno put do sada.</p><p>- Naravno. Ja sam stvorio svjetski ozbiljne kompanije i najveći sam borac protiv korupcije, ne samo u Hrvatskoj nego u cijeloj regiji, pa i šire - zaključio je.</p><h2>Istraga o Agrokoru</h2><p>Od pet milijuna kuna, koliko je Vlada u svibnju 2017. odobrila Državnom odvjetništvu za istragu u Agrokoru, do kraja prošle godine potrošeno je gotovo tri milijuna kuna, doznaje RTL od Županijskog državnog odvjetništva u Zagrebu.</p><p>Vlada je u jeku afere u najvećoj hrvatskoj tvrtki u vlasništvu Ivice Todorića, iz proračunske pričuve dala DORH-u pet milijuna kuna za troškove i rad, odnosno za angažman stručnjaka i vještaka kako bi se utvrdilo stanje i moguće nezakonitosti u Agrokoru.</p><p>Najviše je, od tada, potrošeno na intelektualne usluge – oko 1,96 milijuna kuna, službena putovanja – oko 58 tisuća kuna, grafičke usluge – oko 35,8 tisuća kuna, održavanje opreme – oko 11 tisuća kuna, uredski materijal – oko 10 tisuća kuna dok je za troškove za svjedoke plaćeno nešto više od 800 kuna, javlja RTL.</p><p>Istraga u aferi Agrokor još uvijek nije gotova, a protiv nekadašnjeg vlasnika koncerna Ivice Todorića i njegovih najbližih suradnika do sada je potvrđena jedna optužnica. </p>